ПРАВОСЛАВНИ КАТИХИЗИС

2. разред

Наставна јединица: ,,**Литургијске службе,,**

Тип: обрада

Облик: индивидуални, фронтални

Методе: разговор, демонстративна, текстуална

Средства: сличице , табла

Циљ: Ученици треба да уоче која је улога службе:епископска, свештеничка, ђаконска и народа , у Литургији .

План часа:

Увод :

* Молитва Господња
* Набројаћемо неке врсте заједница
* Затим ћемо видети која је улога одређене службе у Цркви. Акценат ћемо ставити на службе: епискоску, свештеничку , ђаконску и народ.

Обрада :

* Врсте заједница . Постоје многе заједнице породица је једна заједница , одељенска заједница, фудбалски тим...
* Црква је такође једна заједница и то Литургијска заједница.
* Када је Бог створио првог човека, Адама, он је требао да буде свештеник целе природе а читав свет је био Црква. И Адам и Ева су требали да тај свет чувају и да га обрађују и да сви заједно буду бесмртни. Али, због непослушности Богу, то се није десило. Јер је добри Бог није хтео на силу, претњом, да тера људе да Га слушају. Дао им је слободу да бирају: хоћете да будете са мном или нећете.
* После Првородног греха, све се променило. Када су се људи умножили, они су се и покварили. Грех удаљава од Бога, и људи су заоравили да постоји Бог, и почели су да се клањају лађним боговима, идолим.
* Зато је Бог направио план, да призове Себи људе који хоће добровољно, да му приђу, да уђу у Његову Цркву.
* Као и у другим заједницама и у Цркви – Литургијској заједници , постоје различите службе и то епископска , свештеничка , ђаконска и народ .
* Свима њима је првосвештеник –Христос
* Христос је створио Цркву позвавши прво 12 апостола, па 70, а они су онда рукополагали друге епископе и тако се вештенство ширило. Господ је рекао ученицима: „Као што је Отац послао мене, и ја шаљем вас (и даље)“ (Јн. 20:21). И до данас је тако.
* Јер је Црква Тело Христово, а ми смо удови тог Тела, делови тог Тела. Као што је једно тло, а има различите делове, тако је и једна Црква са различитим службама- Када човек повреди само један прст, нокат на прсту, боли га цело тело, не осећа се добро. Тако је и са Црквом : ако један страда, или један део Цркве, цела Црква болује.
* **1. Епископ** је началник Цркве, главни у својој епископији( епископија је скуп цркава на једној одређеној терирорији). Приноси дарове Богу: литургијски хлеб и вино, оно што је човек створио, одгајио. Преко епископске службе Христос је присутан у Цркви јер епископ је икона Христова . Епископ поставља (рукополаже) своје помоћнике посебним чином : свештенике и ђаконе .
* **2. Свештеници** . Свештенике бира и поставља (рукополаже) епископ Свештеници такође служе Литургију и уводе народ у Цркву . тј, у Литургијску заједницу . Свештеници по благослову епископа могу да свршавају Свете Тајне, осим Свете Тајне рукоположења. То ради само епископ. Свештеници су у служби Господа као што је војник у служби државе или лекар у служби болнице и здравља. Морају да слушају Бога и да буду добри служитељи.
* Свештенство мора да учи народ закону Божијем, да преноси Христову поруку, да кажу народу како да живе, шта их чека после смрти... и да служи Литургију. Литургија се служи недељом, суботом и празником. „Молим вас пак, браћо, именом Господа нашега Исуса Христа да сви исто говорите, и да не буду међу вама раздори, него да будете утврђени у истом разуму и истој мисли“ (1 Кор. 1:10).
* **3. Ђакони** . Ђаконе такође бира и поставља епископ. Ђакон значи служитељ и он не може да служи Литургију. То могу само свештеници и епископи. Они помажу епископу и свештеницима при служењу Свете Литургије.
* 4. Народ , још се зове и царско свештенство, представља народ Божији. Са собом уноси у Литургију све оно што воли и преко епископа или свештеника, приноси Богу. Сви који иду у Цркву, који се причешћују су свештеници али нисмо рукоположени свештеници, не носимо мантије, не можемо да служимо Литургију, да венчавамо... Свештеници постајемо крштењем и учешћем на Литургији. (Отк. 1:6; 1 Петр. 2:9).
* Ми имамо првог у нашој Цркви, првог међу једнакима. То је патријарх. Свети Сава је био архиепископ, такође је био први међу српским православним епископима.

Тања Богдановић